नई दिल्ली: एक आम इंसान को बॉलीवुड इंडस्ट्री में एंट्री लेने के लिए कई कठिनाइयों से गुजरना पड़ता है और ऐसे में जब किसान की बेटी इंडियाज नेक्स्ट टॉप मॉडल (India’s Next Top Model) के स्टेज पर पहुंच जाती हैं तो उसके लिए बेहद गर्व की बात होती है. ऐसा इसलिए क्योंकि, देश में किसान की बेटी मॉडल बनने का सपना बेहद कम ही देख पाती हैं और जब यह सपना पूरा होता है तो उसके लिए खुशी का ठिकाना नहीं होता. बता दें, इंडियाज नेक्स्ट टॉप मॉडल का चौथा सीजन चल रहा है. एमटीवी पर आने वाले इस प्रोगाम के जरिए देशभर से सेलेक्टेड मॉडल्स को चुना जाता है और फिर उन्हें कॉम्पिटिशन और ट्रेनिंग के जरिए बड़ा प्लैटफॉर्म दिया जाता है. इसी प्लैटफॉर्म पर ऑडिशन के लिए किसान की बेटी पहुंचती हैं, जिसे देखकर INTM की पैनलिस्ट काफी खुश होते हैं और मलाइका अरोड़ा भी इस पर खुशी से ताली बजाती हैं.